NaiveNeuron/SloPal huggingface dataset:
Tomanová, Viera, poslankyňa NR SR (2013-01-31):
Ďakujem pekne. Ja chcem iba poďakovať pani Vaľovej, že priblížila, dá sa povedať, že sa venovala jednotlivým ustanoveniam. Takže vďaka ti za to, pani poslankyňa, že si to tak akože rozobrala a priblížila, čo sa s tým sledovalo. Na druhej strane si dovolím iba pripomenúť, že v opatrení, ktoré sa týkalo a riešilo záplavy, ono síce pomohlo, ale v mnohých prípadoch bolo využívané veľmi neefektívne a nevytvorilo toľko pracovných miest, a preto združenie všetkých týchto opatrení smeruje k tomu, aby sa tak ako sa pôvodne ten § 50j nejakým spôsobom riešil a boli to najlacnejšie pracovné miesta, aké sa vytvorili. Vytvorilo sa ich 5 173, čo je aj zdokladované. Volali po tom starostovia obcí i primátori miest, takže myslím, že toto je veľmi, veľmi pozitívny krok. A pokiaľ sa jedná o tie výbory, tak treba si uvedomiť, že prakticky vďaka novele, saskárskej novele, z dielne teda SaS, novely zákona o službách zamestnanosti práve tieto výbory mali obmedzenú činnosť a nemohli vydávať a nerozhodovali a nepovoľovali osobám, ktoré sa chceli samozamestnávať, aby mohli dostať takéto, takéto odporúčania.
J. Jasovský, poslanec: (2002-07-04):
Hovoríš o populistických vystúpeniach, pán poslanec. Nože dajme nezávislej komisii Žilinskej univerzity posúdiť moje vystúpenie a tvoje vystúpenie. (Smiech.) ( Potlesk.) Skúsme, ktoré je populistické a ktoré bolo postavené na reči čísiel. Ja som moje dnešné vystúpenie čerpal z dnešnej Pravdy, z dnešnej Národnej obrody a z ďalších denníkov. Používal som čísla a fakty, ktoré boli uvedené v denníkoch, a nie sú to denníky, ktoré patria nám, našej opozícii. Sú to denníky, to sú denníky, prečítajte si. Ak viete čítať, páni poslanci, prečítajte si tieto denníky a podčiarknite si, prosím to, čo je v nich uvedené, a budete prekvapení, čo už píšu naše denníky. Dva mesiace alebo dva a pol mesiaca pre voľbami. Pán poslanec, si z hospodárskeho klubu, takže reči čísiel by si mal rozumieť, a ja som teda veľmi prekvapený, že je populizmom 560 000 nezamestnaných ľudí, je populizmom 12 % ľudí, ktorí žijú na hranici biedy, že je populizmom ohrozovanie zdravia a života obyvateľov v tomto štáte, lebo zdravotníctvo plodí dlhy mesačne miliardu korún. Že je rozpočtový deficit, že je oslabovanie meny. To sú všetko populistické kroky, snáď opozície? Bohužiaľ, to sú kroky vašej vlády, ktoré vedú k negatívnej populite vašej vlády a prejavuje sa to, chvalabohu, aj v reči čísiel, v reči preferencií vašej strany, strany, do ktorej ste sa aj vy len poprisúvali, dostali ste sa počas tohto volebného obdobia a trápite sa tým, aby ste boli na kandidátkach. Pán predseda vlády, vy ste ma napadli v televízii Markíza, že tu dnes vystupujem preto, aby som získal miesto na kandidátke hnutia. Musím vám povedať, že kandidátka je uzatvorená už veľmi dávno a dodnes sa nezaujímam o to, ktoré miesto mám na tejto kandidátke, pretože nežijem so strachom z toho, či budem alebo nebudem na politickej kandidátke. Vedel som sa 30 rokov živiť aj iným spôsobom. Ale, pán poslanec, pre brvno, alebo pre triesku nevidí brvno vo vlastnom oku. Ak teda hovorí o tom, čo robí opozícia a ako vyzerá súčasná opozícia v tomto štáte. Hovorí o tom, že odvolávanie vlády je vizitkou opozície. A čou vizitkou, preboha, to má byť, keď vy nemáte odvahu a nikdy nebudete mať odvahu na to, aby ste túto vládu odvolali! Ale výsledky tejto vlády naozaj svedčia o všetkom, ale nechcem blokovať priestor mojim kolegom, ktorí ešte budú vystupovať. Ďakujem pekne.
Matovič, Igor, poslanec NR SR (2024-02-27):
Ako sa vyjadruješ?
Paška, Pavol, predseda NR SR (2012-06-22):
Ďakujem. Pán poslanec Procházka.
Luščíková, Darina, poslankyňa NR SR (2024-09-11):
Ďakujem pekne za slovo. No, keď sme pri tom alibizme, tak v podstate jediné konzistentné tvrdenie, ktoré zostáva od nástupu tejto vlády nezmenené, je to hádzanie viny za zlé verejné financie na predchádzajúce vlády predchádzajúceho volebného obdobia, čo vieme dobre, že nie je pravda. Dokument, ktorý spomínal aj môj kolega Štefan Kišš, hovorí o tom, že za túto vzniknutú situáciu môže aj covid a vojna na Ukrajine, čo je tiež pravda a vôbec napríklad o tomto nehovoríte. Nalejme si však čistého vína. Hospodárska politika, ktorú vedie táto vláda, je o neadresných výdavkoch, ktoré už môžeme vyčísliť na vyše miliardu za obdobie vášho vládnutia, a preto sa nečudujeme, že musíte hľadať konsolidačné opatrenia v tak veľkej výške. Povedzme si aj to, že je naozaj veľmi ťažké hľadať riešenia. Ja rozumiem tomu, že hľadať konsenzus v tejto vašej vláde je naozaj veľmi ťažké a ten chaos, ktorý tu vzniká, nám ukazuje aj to presunutie niektorých bodov, ktoré predložila Slovenská národná strana na toto rokovanie tejto schôdze, na ktoré my sme sa už pripravovali a zjavne aj vy. Sú to nevyčíslené výdavky, ktoré budú mať naozaj veľký vplyv na štátny rozpočet. A čo mňa veľmi prekvapilo, tak v Sobotných dialógoch vlastne premiér tejto vlády aj pripustil, že niektoré tieto návrhy sú návrhmi, o ktorých uvažujete. Napríklad 13. a 14. plat, aby sa oslobodil od daňovo-odvodového zaťaženia. Takže ja rozumiem, že hľadať kompromisy je veľmi ťažké, ale vy vlastne zaťažujete podnikateľov, zaťažujete obyvateľov tejto krajiny. Keď hovoríme o tom zaťažovaní podnikateľov, rozprávali tu o tom aj moji kolegovia, že vy vôbec nevytvárate priestor na to, aby mohol nastať hospodársky rast, aby ste pomohli podnikateľom rásť a oslobodili ich od... (Prerušenie vystúpenia časomerom.)
Blanár, Juraj, podpredseda NR SR (2023-06-23):
Teraz v rozprave vystúpi pani poslankyňa Monika Kavecká a po nej sa pripraví posledný prihlásený v rozprave pán Tomáš Lehotský, ale chcem zároveň upozorniť vážených kolegov a kolegyne, že plénum schválilo termínovaný bod, ktorý budeme prerokovať o 12.00 hod., čiže o dvanástej hodine prerušíme rokovanie o tomto bode a budeme riešiť termínovaný bod. Nech sa páči, pani poslankyňa Kavecká, máte slovo.
Pellegrini, Peter, predseda NR SR (2015-05-13):
Pani podpredsedníčka Jurinová.
Figeľ, Ján, podpredseda NR SR (2015-10-06):
Ďakujem pekne. Otváram všeobecnú rozpravu. Písomne som nedostal žiadne prihlášky. Pýtam sa na ústnu formu. Jedna prihláška, jedno meno je na tabuli. Takže uzatváram ďalšie hlásenie. Nech sa páči, Július Brocka. Pán kolega, máte slovo.
Švejna, Ivan, poslanec NR SR (2015-09-30):
Ďakujem. No ja budem veľmi stručný. Keďže nemáme stále ten zoznam, ktorých sa to bude týkať, čo je 80 mil., tak ako Angličania hovoria: „floors is yours“. Takže čakám. Ja sa vzdávam ďalšej teda reči s tým, že poviem úprimne, že ma to veľmi, veľmi mrzí, takýto postup, ako to je a sám zvažujem teraz, načo je vlastne ten výbor pre financie a rozpočet, a jednoducho, či sa vôbec toho zúčastňovať. (Reakcia z pléna.) Tak vo faktickej to môžeš povedať, ale tým som len chcel povedať, že teda čakám, že kedy sa to rozmnoží a kedy sa to rozprestrie teda na stoly naše. A keďže sa k tomu už nebude dať vyjadriť, tak sa vzdávam aj faktickej a jednoducho je to tak, ako to je.
Pellegrini, Peter, podpredseda NR SR (2020-09-24):
Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Šesť pánov poslancov. Kto tam sa zase prih... Sedem pánov poslancov, ale pán Taraba sa prihlásil cez procedurálny už po, tak ho dajte, prosím, na záver, aby nemal neprimeranú výhodu v poradí. Kolegovia, no tak už zase, v poriadku, tak dajte, prosím vás, pána Kmeca tiež ešte na koniec a už viac, poprosím, aby ste sa nehlásili, lebo už som uzavrel možnosť prihlasovať sa do rozpravy. Tak ešte prosím, dajte na osmičku pána Kmeca. Tak to je konečné, konečný zoznam. Ako prvý vystúpi pán poslanec Blanár, nech sa páči.
Nicholsonová, Lucia, podpredsedníčka NR SR (2016-05-19):
Ďakujem pekne. Budeme pokračovať otázkou číslo sedem. Je od pána Richarda Vašečku a je určená pani podpredsedníčke vlády a ministerke spravodlivosti Slovenskej republiky pani Lucii Žitňanskej. Vaša otázka je ale identická s otázkou pani Jurinovej s jedným malým rozdielom. Pani Jurinová sa pýta okrem toho samotného zásahu a výkonu súdneho rozhodnutia aj na to, aké konkrétne kroky rezort vyvodí. Tak by som chcela poprosiť pani vicepremiérku, keby to zohľadnila pri svojej odpovedi. Ďakujem.
Paška, Pavol, predseda NR SR (2014-11-09):
Faktické poznámky dvaja páni poslanci. Končím možnosť sa prihlásiť. Pán poslanec Martvoň.
Podmanický, Ján, poslanec NR SR (2017-09-08):
Ďakujem za slovo. Použiť argument o Chorvátsku a chorvátskych diaľniciach nie je celkom šťastné, pretože práve Chorváti sú známi tým, to chcem pánovi Hegerovi doplniť, že práve Chorváti postavili tie úžasné diaľnice z dlhu a dodnes ten dlh splácajú. Takže máme tu príklad Chorvátska, ktorý nie je celkom šťastne možno použitý. Ale čo je dôležité a čo treba povedať, my naozaj potrebujeme na Slovensku budovať diaľnice, budovať rýchlostné cesty. V tej prílohe, ktorú ste dostali, tak len na diaľnici D1 treba smerom na východ dobudovať 128 km. Na diaľnici D2 15 km, na diaľnici D3 skoro 26 km, na rýchlostnej ceste R1 93 km, rýchlostnej ceste R2 283 km, na rýchlostnej ceste R3 149 km, na rýchlostnej ceste R4 69 km, na rýchlostnej ceste R5 2 km, R6 22 km, R7 191 km a R8 skoro 55 km. Čiže hoci sme postavili na Slovensku už naozaj stovky kilometrov diaľnic, ten obrovský modernizačný dlh, ktorý tu máme, tá nedostatočná cestná sieť, to nie je úloha jednej, dvoch, ani troch vlád. To je dlhodobá úloha a práve tu prichádzame s riešením, keď skončia eurofondy, aby Slovensko mohlo pokračovať v tej masívnej výstavbe diaľnic a rýchlostných ciest tak, aby sme čo najskôr mali vybudovanú kvalitnú cestnú infraštruktúru. A treba ísť do regiónu, vážený pán poslanec Heger, a im choďte vysvetľovať, že na tieto cesty máme dosť peňazí, lebo nemáme reálne dosť peňazí, lebo potrebujeme dvíhať platy sestrám, učiteľom, štátnym zamestnancom, potrebujeme investovať do školstva, do sociálnych vecí, do zdravotníctva. Keď to všetko napočítate a ešte pritom máme postaviť stovky kilometrov diaľnic a rýchlostných ciest, jednoducho nemáme na to.
Martvoň, Anton, poslanec NR SR (2014-09-09):
Ďakujem pekne. Pán poslanec Matovič, dovoľ, aby som pripomenul niečo, čo sa už stalo, lebo bolo tu hovorené o pošliapaní demokracie. Ale aj, vážená opozícia, ale aj, vážený pán poslanec Matovič, skúste si spomenúť všetci na máj 2011. Boli to tri poslanecké návrhy zákona SMER-u, ktoré sa týkali zníženia DPH na 19 percent. Vtedajší predseda SaS a predseda parlamentu pán Sulík vyradil tri poslanecké návrhy zákonov z programu. Čiže udialo sa to v roku 2011, bola to SaS-ka a jej predseda, ktorá to spustila, a teraz v podstate, keď sa história vracia, tak hovoríte o pošliapaní demokracie. Čiže najskôr si pozrite na svoje konanie. Internet a história nezabúdajú.
M. Hort, poslanec: (2005-07-06):
Ak sa podarilo za vlád Mikuláša Dzurindu znížiť daňové zaťaženie zo 40 % na 19 %, je to jav v Európe nevídaný. Potom si treba iba k tomuto pripočítať to odvodové zaťaženie a potom treba hovoriť komplexne, ako vyzerá daňové a odvodové zaťaženie v tejto republike vo vzťahu k tomu, čo v týchto oblastiach prežíva Európa, ale nielen Európa. Myslím, že na to netreba ani stredoškolské vzdelanie, aby človek tieto veci dokázal spočítať. Na to stačí elementárny sedliacky rozum. Dozvedel som sa tu o nezamestnaných. No len som sa nedozvedel o tom, akým spôsobom treba tú nezamestnanosť iným spôsobom znižovať, ako sa dosiaľ darí. Bolo by dobré, keby niekedy niekto z vašej strany, terajšej strany, povedal, aký má iný návod, ako sa dá raketovejším tempom znižovať nezamestnanosť v tejto republike. Ja som si vypočul už veľakrát, pán kolega, vaše vystúpenie od čias VPN, keď ste boli členom HZDS, potom Ľudovej únie, potom nezávislý poslanec a teraz strany Smer. Tá rétorika, čo sa týka intenzity, je rovnaká, ale nie vždy je rovnaká z hľadiska odbornosti. Ja by som bol rád, keby sme sa niekedy dokázali zhodnúť na tom, aby sme si k tej odbornosti dokázali sadnúť a povedať, akým spôsobom naozaj chcete to, čomu sa hovorí sociálne cítenie, presadzovať. A ešte dve otázky. Prosím vás, povedzte mi, kto je to spriaznená mediálna sféra SDKÚ? To by ma naozaj úprimne zaujímalo. No a pokiaľ ide o to sociálne cítenie, ešte jedna otázka. Tá hračka, ktorej sa hovorí moc... (Prerušenie vystúpenia časomierou.)
Hargaš, Ján, poslanec NR SR (2024-02-06):
Ďakujem pekne za slovo, pán predsedajúci. Vážené dámy, vážení páni, vážený pán minister, som úprimne rád, že môžem predniesť svoj prejav, keď tu sedíte, pán predsedajúci, bude vás to zaujímať. A tiež som rád, že tu sedí aj pán minister, pretože budem mať pár vecných otázok, napríklad k porovnávaniu s Rakúskom, Nemeckom a Českom, ktorým sa radi ohradzujete pri obhajobe tohto zákona. A taktiež dávam na vedomie, že budem prednášať aj pozmeňujúci návrh, časovo predpokladám, že nám to vyjde tak, že rozpravu stihnem do obednej prestávky a potom predpokladám, že po obednej prestávke bude priestor na ten pozmeňovák. Nechcel by som ten pozmeňovák rozseknúť niekde v polovičke, aby sme sa nestratili. No, takže tiež bude možno priestor počas obednej prestávky sa zamyslieť nad tým, čo položím ako otázky, a veľmi rád, naozaj veľmi, úprimne vám poviem, veľmi rád by som počul odpovede, fakt. Že ja som si dal tú robotu, ja som si naštudoval aj ten nemecký, aj ten rakúsky zákonník, aj ten český a fakt mi povedzte, odcitujem vám paragrafy, prosím vás, povedzte mi, že v ktorom paragrafe sa budem mýliť, keď budem teraz rozprávať. Ďakujem pekne. No, ja si myslím, že Slovensko si naozaj zaslúži byť demokratickou krajinou. To je krajina, v ktorej ľudia budú, ktorej ľudia budú dôverovať, ktorej budú dôverovať inštitúciám a budú dôverovať tomu, že sú si naozaj rovní pred zákonom. Teraz čítam z bilbordov, že Slovensko si v prvom rade zaslúži pokoj, od nášho nádejného prezidentského kandidáta. (Prerušenie vystúpenia predsedajúcim)
M. Číž, podpredseda NR SR: (2009-04-21):
(Hlasovanie.) Prítomných 139 poslancov, za 107 poslancov, 2 proti, 30 sa zdržalo. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na jeho prerokovanie v druhom čítaní. Teraz budeme pokračovať hlasovaním v prvom čítaní o návrhu poslancov Národnej rady Slovenskej republiky Magdy Košútovej a Viliama Jasaňa na vydanie zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany (tlač 1034). Opäť bude viesť hlasovanie pán poslanec Ján Richter z výboru pre obranu a bezpečnosť. Máte slovo.
Jasaň, Viliam, poslanec NR SR (2015-11-20):
Ďakujem veľmi pekne, pani predsedajúca. Kolegyne, kolegovia, výbor pre sociálne veci ako gestorský výbor k návrhu poslanca Národnej rady Slovenskej republiky Pavla Pavlisa na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov (ďalej len „gestorský výbor“), podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku Národnej rady túto spoločnú správu výborov: Národná rada uznesením č. 1989 z 29. septembra 2015 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: ústavnoprávny výbor uznesením č. 708 z 3. novembra 2015, výbor pre financie a rozpočet uznesením č. 493 z 3. novembra 2015 a výbor pre sociálne veci uznesením č. 199 z 1. októbra 2015. Výbory Národnej rady, ktoré návrh zákona prerokovali, prijali návrhy, ktoré sú uvedené pod bodom IV tejto spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky o rokovacom poriadku odporúča Národnej rade návrh zákona v znení schválených pozmeňujúcich návrhov schváliť. Gestorský výbor odporúča hlasovať o návrhoch 1 až 5 v štvrtej časti tejto spoločnej správy spoločne so stanoviskom gestorského výboru schváliť. Spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením výboru pre sociálne veci č. 209 z 10. novembra 2015. Ďakujem. Skončil som. Otvorte, prosím, rozpravu.
T. Galbavý, poslanec: (2005-01-19):
Návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 16/2004 Z. z. o Slovenskej televízii (tlač 1000), predseda Národnej rady Slovenskej republiky navrhol Národnej rade Slovenskej republiky rozhodnutím z 10. januára 2005 č. 1005 na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor predseda Národnej rady Slovenskej republiky navrhol Výbor Národnej rady Slovenskej republiky pre vzdelanie, vedu, šport a mládež, kultúru a médiá. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmé, čo sa ním má dosiahnuť. Všeobecná časť dôvodovej správy obsahuje vyjadrenie súladu o návrhu s ústavou a medzinárodnými zmluvami, ktorými je Slovenská republika viazaná, zhodnotenie súčasného stavu, dôvodov potreby novej právnej úpravy, hospodárskeho a finančného vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky po rozprave uzniesla v zmysle § 73 ods. 3 písm. c) rokovacieho poriadku na tom, že odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky, v súlade s rozhodnutím predsedu Národnej rady Slovenskej republiky z 10. januára 2005 č. 1005 prideliť návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 16/2004 Z. z. o Slovenskej televízii (tlač 1000), v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre vzdelanie, vedu, šport a mládež, kultúru a médiá, pričom odporúčam, aby výbory, ktorým bol predmetný návrh pridelený, ho prerokovali v lehote do 10. marca 2005 a gestorský výbor do 11. marca 2005. Vážený pán predsedajúci, ďakujem, zatiaľ som skončil.
Žiga, Peter, podpredseda NR SR (2024-04-17):
Ďakujem pekne. Vyhlasujem trojminútovú prestávku a budeme pokračovať v ďalšom rokovaní. (Prestávka.)
Danko, Andrej, predseda NR SR (2019-05-20):
S reakciou pani poslankyňa Verešová.
Laššáková, Jana, podpredsedníčka NR SR (2015-04-15):
Pán poslanec Baláž, nech sa páči.
Figeľ, Ján, podpredseda NR SR (2014-11-08):
Nech sa páči, Ľudovít Kaník.
Lipšic, Daniel, poslanec NR SR (2012-12-12):
Pán poslanec, viete, ako treba bojovať proti podvodom DPH? Viete ako? Zatýkať tých, ktorí najväčšie podvody spôsobujú. Hovorí vám niečo meno obvinený Vareha? Niekoľko rokov si na východe veselo bačoval za vašej vlády. Kráľ Zemplína, veselo si bačoval, robil si, čo chcel. Kedy bol zatknutý? Kedy bol obvinený? Kedy bol stíhaný? Tak, keď chcete hovoriť o konkrétnych veciach a skutkoch, môžem, veľmi rád, veľmi rád, no najskôr si ich preverte.
Laurenčík, Milan, podpredseda NR SR (2020-04-24):
Na vaše vystúpenie evidujem štyri faktické poznámky. Pán poslanec Taraba, Kuffa, ste to nestihli. Takže, pán poslanec Kotleba Marian, nech sa páči.
Plevíková, Zuzana, poslankyňa NR SR (2024-02-15):
Ďakujem za odpoveď, pán minister. Som rada, že si pripomenieme 20. výročie vstupu Slovenskej republiky do Európskej únie a NATO, ale keďže sa tu spomínalo Slovenské národné povstanie, mám doplňujúcu otázku takú, či si Slovenská republika tento rok pripomenie takto oslavne tohtoročné 80. výročie Slovenského národného povstania. Ďakujem.
S. Kahanec, poslanec: (2009-11-03):
Na druhej strane hovoríte, že do príchodu krízy malo Slovensko naj parametre. Malo. Skúsme si odpovedať prečo. Či ste to zrealizovali počas svojho nástupu vládnutia, alebo to bol výsledok predchádzajúcich vlád? To je druhá vec. Hovoríte o tom, že opozícia ignoruje globálnu situáciu a že ignoruje vlastne stav, ktorý bol spôsobený v dôsledku krízy. Myslím si, že neignoruje. Skôr koaličná väčšina v parlamente ignoruje všetky návrhy zo strany opozície, ktoré by mali prispieť a ktoré navrhujú, aby prispeli k zlepšeniu situácie spôsobenej práve v dôsledku krízy. Prečo to asi robia? Celkom dobre tiež nechápem. Hovoríte, že žiadna inštitúcia, teda relevantná inštitúcia nespochybňuje výsledky na Slovensku. Ale zato sú niektoré inštitúcie, napríklad Európska komisia, ktoré spochybňujú napríklad výber poradcu na služby súvisiace s realizovaním úsekov diaľnic D1 a rýchlostných ciest R1. Alebo napríklad vyslovene nieže len spochybňujú, ale dokonca rozhodnú o nepreplatení pri ďalšom tendri vo výške vyše 300 miliónov. Prečo to asi Európska komisia robí? Pretože nás nemá rada? Nie, pretože tam sú tie rezervy, kde nám unikajú zdroje pri neefektívnom míňaní prostriedkov na jednotlivé tendre. Ďakujem.
Glváč, Martin, podpredseda NR SR (2018-09-19):
Ďakujem. S faktickými poznámkami nikto. Končím možnosť prihlásiť sa. Ďalší v rozprave, pán poslanec Heger, nech sa páči.
Mazurek, Milan, poslanec NR SR (2020-05-14):
Pán poslanec, teda podpredseda Národnej rady Šeliga, stále tu hovoríte o nejakých invektívach, urážkach na stranu verejnej ochrankyne práv, samozrejme, konšpirácie, polopravdy a tieto vaše klasické floskuly, tieto vaše frázy, ktoré používate, keď potrebujete nejakú argumentačnú barličku, ale nikdy nepoviete nič konkrétne. Nepoviete nič konkrétne, aké nepravdy, aké nezmysly, aké klamstvá sa tu šírili, a dokonca ani aké invektíva, lebo ja si nie som vedomý toho, že by pani verejnú ochrankyňu práv niekto urážal, dehonestujúco nazýval alebo niečo podobné. Ak máte túto vedomosť, treba to povedať konkrétne, aby na to mohli ľudia reagovať, lebo takto vytvárate mylný dojem a snažíte sa ľudí presvedčiť o niečom, čo sa tu neudialo. To keď niekto aktívne a možno aj tvrdo kritizuje veci, ktoré sú obsahom správy verejnej ochrankyne práv, tak na toto si treba zvyknúť, na to je Národná rada a treba jednoducho tieto veci zásadným spôsobom pomenovať. Vidíte, kolega Tomáš Taraba tu hovoril o tom, že SaS-ka je jediná strana, ktorá sa otvorene prihlásila ku kultúre smrti, ale vy v Žaluďoch ste sa ich rozhodli nasledovať a máme tu dve strany, ktoré otvorene túto genocídnu politiku podporujú, ktoré tieto veci aktívne nejakým spôsobom vzývajú. A čo je dôležité, my predsa nekritizujeme pani verejnú ochrankyňu práv za to, žeby sa nejakým podnetom nevenovala. Nekritizujeme ju za to, že by konala niečo, čo je v náplni jej práce, vychádzajúc zo zákona, kritizujeme ju za tú nadprácu, za to, čo nemusela robiť, ale tlačila do, do tej verej..., do tej správy verejnej ochrankyne práv, pretože je to jej politická agenda, vychádzajúca z jej liberálneho, extrémistického, ako to vy hovoríte, presvedčenia, a ktorý tam jednoducho natlačila, a nemalo to tam byť a nemuselo to tam byť. A veci, ktoré naozaj nie sú v súlade ani s vierou, ani so zdravým rozumom, za toto ju kritizujeme.
Danko, Andrej, predseda NR SR (2016-03-23):
Vážené poslankyne, vážení páni poslanci, dovoľte mi, aby som vás informoval o výsledku rokovania grémia. Myslím si, že vás môžem ubezpečiť, že aj toto grémium potvrdilo to, že dokážeme nájsť konsenzus. A myslím si, že táto ustanovujúca schôdza si to o to viac zaslúži. Vzhľadom na skutočnosť, že nám život doniesol, politický život situáciu, kedy zvolení poslanci za politickú stranu nedosiahli alebo nemali možnosť v rámci rokovaní vo svojej materskej politickej strane možno to, čo ale niektorí politici alebo poslanci takisto nemajú, teda uspokojenie svojej vzdelanosti a schopnosti v tom konkrétnom klube, a vzhľadom na to, že nechceme zavádzať nejakú obyčaj, ktorá by naozaj do budúcna jednak aj nemohla byť zavedená a mohla by spôsobiť chaos v Národnej rade, sme sa ústretovo dohodli, že na najbližšom rokovaní Národnej rady prerokujeme na základe tejto vzniknutej situácie zaradenie poslancov, kedy sa nájde konsenzus všetkých poslaneckých klubov tak, aby sme dosiahli spoločne želaný cieľ, a to je funkčnosť Národnej rady. Myslím si, že dohody, ktoré predsedovia poslaneckých klubov uzavreli, sú jasné a zrozumiteľné, a vás poslancov môžem ubezpečiť, že bude hľadaná cesta a vôľa k tomu, aby sme túto situáciu doriešili. Ďakujem vám a poprosím teda o vedenie schôdze Národnej rady pána podpredsedu Bugára. Ďakujem.
Heger, Eduard, podpredseda vlády a minister financií SR (2021-02-04):
Aha, pardon, naplnil sa čas.
Hort, Milan, podpredseda NR SR (2011-09-09):
Pán poslanec Peter Šuca, nech sa páči.
Vančo, Branislav, poslanec NR SR (2024-01-24):
Ďakujem za slovo, pán predsedajúci. Dávid, ďakujem, za tvoje vystúpenie. Povedal si veľa, veľa dôležitých vecí a súhlasím s tým... (povedané so smiechom) a s tým sa nedá nesúhlasiť, že tento parlament blokuje vláda, ktorá zahltila Národnú radu množstvom zákonov, ktoré upravujú komplexné veci, a urobila tak v skrátenom legislatívnom konaní. Tlačia na pílu a robia tak v rozpore so zákonom, v rozpore s ústavou aj s nálezmi Ústavného súdu. Áno, potom tu sedia, lebo musia, aspoň to sa dodržuje podľa rokovacieho poriadku, ale zmyslom tej povinnosti nie je len tu sedieť, ale naozaj zastupovať vládu. A keď tu minister sedí, tak by sa štyri hodiny nemal hrať na mobile a písať hlúposti na sociálne siete. To naozaj nedokazuje vysokú úroveň jednak toho ministra, ale aj vlády samotnej potom. No ale čo sa týka aj tohto nového režimu, že rokujeme aj teda v noci, myslím si, že to je veľká chyba, ktorú bude koalícia na konci ľutovať, pretože to bude ďalší bod do našej ústavnej sťažnosti, a ja verím, že aj vďaka, vďaka takýmto veciam bude tá sťažnosť úspešná. No a ešte k tomu SMER-u. Chcem len poznamenať, že SMER nemal program pre právny štát, aspoň teda nie verejný, možno tajný, ale zverejnili iba meme, ktoré asi možno vymyslel mladý pán Kaliňák, a teda nebolo to bohviečo.
Laššáková, Jana, podpredsedníčka NR SR (2014-11-09):
Pani poslankyne, páni poslanci, budeme pokračovať. Na poslaneckom grémiu za účasti členov vedenia jednotlivých klubov sme si všetky veci technického charakteru vysvetlili. Schôdza je verejná, pretože verejnosť môže byť prítomná, či už na balkóne alebo dole vo foyeri sledovať rokovanie schôdze, vyhotovuje sa z toho záznam. A fakt je ten, že tá sieť je preťažená, má určitú kapacitu, to pripojenie, a z toho dôvodu aj vypadáva niekedy server. Pán poslanec Lipšic.
Pellegrini, Peter, podpredseda NR SR (2020-04-07):
O vystúpenie požiadal pán podpredseda Národnej rady Šeliga.
Heger, Eduard, poslanec NR SR (2017-05-16):
Ďakujem pekne. Pán kolega, to, čo ste pred chvíľočkou povedali, že vlastne to zverejnenie bude opäť začiernené, tak to je, myslím si, že veľmi dôležitý fakt, ktorý tu práve teraz odznel, práve preto, že aj ministerstvo argumentovalo práve tou informáciou, že však v budúcnosti to bude odstránené práve tým, že tieto zmluvy budú zverejňované. Ale ak je pravda, čo hovoríte, tak v takom prípade tento argument sa úplne rozpadáva a viac-menej neni tu žiadne riešenie ani východisko z toho, ako sa budeme môcť teda dopátrať k týmto informáciám. Takže ďakujem za túto informáciu a teda bol by som rád, keby možno aj pán minister, ak teda vie to dementovať alebo potvrdiť, neviem, lebo toto je naozaj, si myslím, veľmi dôležitý fakt, ktorý ste práve teraz povedali. Ďakujem.
Danko, Andrej, predseda NR SR (2018-05-22):
Ďakujem. Žiada si záverečné slovo spravodajca? Nech sa páči.
Abrhan, Pavol, poslanec NR SR (2012-06-22):
Ďakujem pekne. Pán minister, dovolím si s vami nesúhlasiť, že by sme sa niečomu vyhýbali. Veď druhý deň diskutujeme práve o podstate toho nášho sporu, či je zákonný dôvod na odvolanie, alebo nie je. My tvrdíme, že, že nie je. Vy ste povedali, že nám prekáža, že nie je odvolaná účelovou zmenou zákona. My tvrdíme, že nám prekáža, že je odvolávaná účelovým zneužívaním zákona. O tom je celá diskusia. Preto ak vy tvrdíte, že mala informovať o zmluve, no tak sa pýtam, kto by bol účastníkom tejto zmluvy? Veď o tom sa stále dohadujeme. Na jednej strane by to bolo RTVS, kto je druhý účastník? A aká je výška tejto zmluvy? Lebo ani tieto základné údaje k týmto zmluvám neboli, neboli predložené a neboli nijakým spôsobom argumentované. A už sme spomínali vo vzťahu k takýmto záväzkom stanovisko Rady RTVS. A hovorili sme aj o dvoch stanoviskách Kancelárie Národnej rady, odboru legislatívy, ktoré sme spomínali. Ja sa obávam, že celý ten problém bol spustený z iného dôvodu. Že vy ste najprv čakali na vašu dohodu, a k tomu ste sa nevyjadrili, o vašom novom kandidátovi, lebo v médiách sa stále hovorí, že boli určité nezhody, kto má byť týmto novým kandidátom. A preto sa pýtam, ako ste sa dohodli? Má to byť údajne pán Mika? No tak samozrejme ste prišli s návrhom na odvolanie generálnej riaditeľky. A znovu sa pýtam, došlo k takejto dohode a je vaším kandidátom na nového generálneho riaditeľa pán Mika?
Figeľ, Ján, podpredseda NR SR (2014-11-10):
Nech sa páči, František Šebej.
Vitteková, Anna, poslankyňa NR SR (2014-11-27):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 8 s odporúčaním gestorského výboru schváliť.
Susko, Boris, poslanec NR SR (2015-09-29):
Ďakujem pekne za slovo. Vážený pán predseda, vážený pán predkladateľ, kolegyne, kolegovia, ja len veľmi v stručnosti by som zhodnotil alebo sa vyjadril k niektorým otázkam obsahovým z rozpravy a potom aj k procedurálnym. K tým obsahovým otázkam. Ťažko sa mi už na to reaguje, keďže už je nejaký časový odstup od tej rozpravy, ale predsa len mi nedá nepovedať, ja osobne nie som zástancom etických kódexov, na tú tému sme aj s pánom predkladateľom debatovali ešte pri zrode tohto návrhu, avšak z priebehu tejto rozpravy stále viac nadobúdam ten pocit, že pravdepodobne etický kódex v nejakej podobe by asi potrebné tu prijať bolo. A prečo si to myslím? Myslím si to preto, že na jedno vystúpenie v rozprave, ktoré aj podľa mňa z hľadiska tónu a obsahu bolo neprijateľné, tuná zazneli určité obhajujúce stanoviská vo faktických poznámkach. Pani poslankyňa Žitňanská povedala, že si vyberá niekto menej expresívnejšiu formu, niekto expresívnejšiu formu a že je to v poriadku. No ja si nemyslím, že je v poriadku, keď niekto presiahne únosnú mieru tej expresivity a osobne uráža iných kolegov poslancov. Po tomto vystúpil ešte pán poslanec Beblavý, ktorý obhajoval takéto konanie s tým, že na hrubé zrno je hrubá záplata, respektíve niečo v tomto zmysle parafrázujem, s čím už vôbec nemôžem súhlasiť, pretože boli sme tu svedkami v určitom období aj fyzických útokov poslanca na kolegu, iného poslanca. Mám týmto vyjadreniam rozumieť tak, že je to ospravedlniteľné, že toto by mala byť norma správania, ktorou by sme sa mali riadiť, že ak teda je takéto zrno, tak takáto by mala byť aj záplata? To znamená, že ten poslanec, na ktorého mal byť ten útok, tak mal odplatiť toto takým istým fyzickým útokom? To snáď, kolegovia, nemyslíme vážne. Ja som povedal už v úvode vo svojej faktickej poznámke, že každý by mal mať ten etický kódex v sebe. A ako som povedal, ja osobne nie som zástancom etických kódexov, ale pokiaľ budeme mať takéto názory, že na hrubé zrno je hrubá záplata, tak potom asi naozaj aj nejaký etický kódex vo forme legislatívneho návrhu a vo forme zákonnej úpravy budeme potrebovať a nevyhneme sa mu. Ďakujem pekne za pozornosť. Skončil som.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 144, za 51, proti 13, zdržalo sa 80 poslancov. Návrh nebol schválený. Prosím teraz pána poslanca Gogu, aby uviedol hlasovanie v prvom čítaní o návrhu poslancov Petráka, Glváča, Jarjabka, Gogu a Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a v školskej samospráve (tlač 1149). (Hlasovanie o návrhu poslancov Národnej rady Slovenskej republiky Ľubomíra Petráka, Martina Glváča, Dušana Jarjabka, Pavla Gogu a Pétera Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1149.)
Pellegrini, Peter, predseda NR SR (2023-11-22):
Keďže v skrátenom legislatívnom konaní sa nepoužijú obmedzenia na postúpenie návrhu zákona do tretieho čítania , otváram rozpravu v rámci tohto čítania. Hlási sa niekto do rozpravy? Nie je tomu tak. Končím možnosť prihlásiť sa a vyhlasujem rozpravu za skončenú. Pristúpime teraz k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Érsek, Arpád, poslanec NR SR (2013-05-14):
Ďakujem za slovo. Vážený pán predseda, vážená Národná rada, chcel by som predložiť návrh vyhlásenia poslancov za stranu MOST – HÍD Arpáda Érseka, Gabriela Csicsaia: „Národná rada Slovenskej republiky svojím vyhlásením vyjadruje podporné stanovisko k zachovaniu zápasenia ako olympijského športového odvetia v rámci letných olympijských hier. Národná rada Slovenskej republiky vyzýva vládu, ktorá je zodpovedná za športovú politiku, aby podporila snahu Slovenského zápasníckeho zväzu spolu s Olympijským výborom Slovenskej republiky smerom k Medzinárodnej zápasníckej federácii FILA, aby spoločne s ostatnými národnými zväzmi lobovali za zachovanie tohto základného olympijského odvetvia, a tým posilnili spoločnú snahu, aby Medzinárodný olympijský výbor nevymazal športovú disciplínu zápasenie z programu letných olympijských hier. Ďakujem pekne.
Bugár, Béla, podpredseda NR SR (2010-11-03):
Pán poslanec Zajac.
Laššáková, Jana, podpredsedníčka NR SR (2012-05-16):
Pani poslankyňa Nachtmannová.
Bugár, Béla, podpredseda NR SR (2017-04-04):
Ďalej v rozprave vystúpi pani poslankyňa Verešová, ktorú nevidím, stráca poradie. Pán poslanec Lukáč, tiež nevidím. Áno, stráca poradie. A, pán poslanec Krajniak, nech sa páči, máte slovo.
Grendel, Gábor, podpredseda NR SR (2022-06-14):
Ďakujeme za informáciu. Prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 144/2013 o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 o správnych poplatkoch v znení neskorších predpisov a ktorým sa mení a dopĺňa zákon č. 190/2003 o strelných zbraniach a strelive a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 1020. Návrh na jeho pridelenie na prerokovanie výborom je v rozhodnutí č. 1072. Prosím pána podpredsedu vlády a ministra hospodárstva Slovenskej republiky Richarda Sulíka, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1020.)
Grendel, Gábor, podpredseda NR SR (2023-02-02):
Vyhlasujem rozpravu za skončenú. Želá si ešte záverečné slovo pán navrhovateľ? Nie. Pani spravodajkyňa takisto nie. Prerušujem rokovanie o tomto bode programu. Nasleduje prvé čítanie o návrhu poslancov Miloša Svrčeka a Jozefa Lukáča na vydanie zákona, ktorým sa mení a dopĺňa zákon č. 461/2003 o sociálnom poistení v znení neskorších predpisov. Návrh zákona je pod tlačou 1397. Návrh na jeho pridelenie na prerokovanie výborom je v rozhodnutí č. 1465. Dávam slovo opäť pánovi poslancovi Milošovi Svrčekovi, aby návrh zákona uviedol. (Rokovanie o návrhu poslancov Národnej rady Slovenskej republiky Miloša Svrčeka a Jozefa Lukáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1397.)
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, pristúpime k hlasovaniu o pozmeňujúcich návrhoch zo spoločnej správy. Pán poslanec to bude uvádzať a my budeme hlasovať.
Laššáková, Jana, podpredsedníčka NR SR (2014-06-25):
Pani poslankyňa Mezenská. (Reakcia z pléna.) Skončil vám čas na poslaneckú. Nech sa páči. (Reakcia z pléna.)
Lehotský, Tomáš, poslanec NR SR (2021-03-16):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30. apríla 2021 a gestorský výbor do 3. mája 2021. Pán predseda, predsedajúci, prosím, otvorte rozpravu k uvedenému návrhu zákona.
J. Rydlo, poslanec: (2009-06-03):
A tu sme boli svedkami naozaj pozoruhodného zjavu. A toto prosím, aby si moje kolegyne a kolegovia všimli, v priebehu dvoch týždňov od 17. júna do 1. júla 1946 slovenskú krv vo svojich žilách objavilo a o návrat k národnosti svojich predkov Slovákov žiadalo, musím sa pozrieť, 325 718 osôb. Teda takmer 60 % ľudí, ktorí sa v minulosti hlásili k maďarskej národnosti. Ďakujem. Chcel som iba toto povedať.
Hort, Milan, podpredseda NR SR (2010-12-03):
Reagovať na faktické poznámky teraz bude pán poslanec Jarjabek, nech sa páči.
Kollár, Boris, predseda NR SR (2023-06-21):
Prosím, prezentujme sa a hlasujme. (Hlasovanie.) Prítomných 130, za 120, proti žiadny, 4 sa zdržali, 6 nehlasovali. Uvedený návrh sme schválili.
Suja, Miroslav, poslanec NR SR (2022-05-05):
Ďakujem za slovo. Vidím, že z koalície tu nikto nie je, takže absolútny nezáujem. Viete, kolegovia, čo ste tu aspoň z opozície, obec ani nemôže investovať prostriedky do majetku, ktorý nie je jeho a ani mesta. To znamená, že keby aj chceli zveľadiť, vyčistiť, pokosiť, rigoly urobiť odvodňovacie a podobne, aby nedochádzalo napríklad v záplavových častiach k záplavám, tak nemôže, lebo to neni ich majetok. Ak nemá k nemu nejaký právny vzťah, ale počúva tu, že ako keby sa išli títo dvaja primátori na tom obohatiť. Ale to nie je pre nich, ani pre tých starostov, ktorí to potrebujú pre rozvoj obcí. Je to pre občanov, ktorí v tých obciach žijú. Pre nich je to. Vážení kolegovia, čo tu nie ste z koalície. Bol by som rád, keby aspoň niektorí z vás chodili sem. SaS-ka, čo hovorí, že tu má vždy dákeho zástupcu, nikto. OĽANO nikto, BEZ ĽUDÍ nikto. Takže je to dosť smutné. Takže ešte raz, vážení kolegovia, tí občania, ktorí tam žijú, je to pre nich, pre rozvoj tých obcí. Tak nevracajme sa do minulosti. Nemá z toho žiadnu výhodu žiaden primátor, ani starosta, ktorý tam žije, ale tí ľudia, ktorí to potrebujú, ktorí sú tam a roky na to trpia. Ako bolo už povedané, veľakrát sa jedná o malé, krátke, úzke pásy, cez ktoré idú chodníky a nemôže sa robiť. Cez ktoré idú rôzne odvodňovacie kanály, príjazdové cesty a podobne. Tak nevidím, čo za tým hľadáme a stále ako sa to nedá a pri každom vystúpení, aj keď tu niekto bol náhodou z opozície 5 minút, tak len bolo, že čo bolo v predchádzajúcom období a čo bolo za posledné dva roky? Veď ste neurobili absolútne nič s týmto! Dokedy sa chcete vyhovárať na minulosť, kolegovia? Tak zahoďme politiku a spravme nejaký dobrý zákon pre ľudí, čo sa dotkne komplet celého vidieka, všetkých malých miest, všetkých malých obcí a, samozrejme, aj veľkým to pomôže. Ale nie, my tu ideme stále ťahať politiku a to, čo bolo v minulosti. Ďakujem pekne za takúto pomoc občanom.
Kaník, Ľudovít, poslanec NR SR (2015-09-16):
Pán Fico, s jedným určite budem súhlasiť a to je, že sme na jednej lodi. Naozaj sme, a práve preto si riešenie tejto krízy, ktorá v Európe nemá obdobu, vyžaduje racionálne, rozhodné a rýchle opatrenia, ale odmietnuť kvóty, to nestačí. To som vám hovoril ešte v júni. To je a, to je prvý krok, ale po ňom musia nasledovať ďalšie. A s takou rečou, s akou ste vystúpili tu, máte vystupovať predovšetkým v Bruseli. Preto sa pýtam, čo urobíte do pondelňajšieho stretnutia ministrov vnútra vy? Koľkým premiérom budete volať a u koľkých premiérov budete naliehavo žiadať, aby sa nestalo to, pred čím ste nás tu vystríhali? Pretože to je predovšetkým vaša úloha. Nie nás opozície, nie nás celej Národnej rady. Pretože to, čo treba urobiť, to b, c a d, je nielen odmietnuť kvóty, ale zastaviť ten prúd neregistrovanej migrácie, a to sa nedá ináč, len skutočnou ochranou hraníc po celom jej obvode a tým, že tí ľudia, ktorí budú zachytení, nebudú len zaregistrovaní v hotspote a potom pustení ďalej. Aká je to bezpečnosť, keď na otázku, že či je ekonomický migrant, odpovie, nie, nie som, ja som utečenec; pretože to povie každý. Jednoducho treba utečenecké tábory, kde sa podrobia dôslednej azylovej procedúre a až potom im bude umožnený voľný vstup do Európskej únie. A na to treba zmeniť legislatívu Európskej únie, ktorá rieši dnes tieto pravidlá. Hovorili ste niekedy o tom na stretnutiach premiérov? Budete o tom hovoriť na najbližšom stretnutí premiérov? Budete naliehavo presadzovať tieto otázky? Pretože nestačí povedať A, treba... (Prerušenie vystúpenia časomerom.)
T. Cabaj, podpredseda NR SR: (2010-02-02):
Dávam teraz slovo spoločnej spravodajkyni, ktorú určil gestorský výbor, teda ústavnoprávny výbor, pani poslankyni Jane Laššákovej. Máte slovo.
P. Paška, predseda NR SR: (2007-10-30):
Ešte raz zopakujte, pani spravodajkyňa, že ide o legislatívnotechnickú úpravu. Prosím vás, ešte raz to zopakujte.
Ďuriš Nicholsonová, Lucia, podpredsedníčka NR SR (2017-06-16):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi, aby predniesol spravodajskú informáciu.
Blanár, Juraj, podpredseda NR SR (2022-09-27):
Pán poslanec Fico, na vaše vystúpenie evidujem dvanásť faktických poznámok. Ukončujem možnosť prihlásiť sa s faktickou poznámkou. Ako prvý, pán poslanec Suja, nech sa páči.
Kotleba, Marian, poslanec NR SR (2021-07-01):
Ja mám v prvom rade procedurák, pán podpredseda, ale tá faktická. Koleso šťastia. Naozaj dá sa povedať, že... (Výkriky v sále. Prerušenie vystúpenia predsedajúcim.)
Mierna, Anna, poslankyňa NR SR (2020-04-22):
Pán predsedajúci, vzhľadom na to, že zákon sa prerokúva v skrátenom legislatívnom konaní, sme v treťom čítaní, otvorte, prosím, rozpravu.
Muňko, Dušan, poslanec NR SR (2011-09-08):
Prepáčte. Pán Novotný, pokiaľ sa týka zadlžovania, to je nepretržité. Ak si myslíte, že premenujete nemocnicu na akciovú spoločnosť a nemocnica pri jestvujúcich nastaveniach sa bude, nebude zadlžovať, tak ste na omyle. V prvom rade treba spraviť poriadok aj v dvoch, resp. v troch zdravotných poisťovniach. Pozrite si na výkone, ktoré nemocnice fakturujú, a pozrite si úhrady od poisťovní, ktoré uhrádzajú za tieto výkony. Z toho vzniká problém zdravotníctva. Tých zdravotníckych problémov je viacej. Neviem pochopiť, prečo fakultné nemocnice nemali jedno centrum na distribúciu liekov, na distribúciu napríklad nákupu techniky. To všetko sa dalo dávno začať realizovať.
Sárközy, Irén, poslankyňa NR SR (2018-10-24):
Vážený pán predsedajúci, v rozprave vystúpili siedmi poslanci, pričom boli podané tri pozmeňujúce návrhy. Pán predsedajúci, keďže pozmeňujúce návrhy boli podané v rámci včerajšej rozpravy, dajte, prosím, najprv hlasovať o skrátení lehoty.
Mojš, Milan, poslanec NR SR (2015-11-10):
Ďakujem. Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 12 s odporúčaním gestorského výboru schváliť.
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme. (Hlasovanie.) Prítomných 120, za 103, proti nikto, zdržalo sa 17. Konštatujem, že sme v treťom čítaní . Otváram rozpravu a pýtam sa, či sa niekto hlási do rozpravy. Nikto. Ďakujem. Pán spravodajca, prosím, uveďte návrh hlasovania o návrhu zákona ako o celku.
A. Belousovová, podpredsedníčka NR SR: (2009-03-11):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásil pán poslanec Miklós László a pán poslanec Mikuš. Uzatváram možnosť podania ústnych prihlášok do rozpravy. Pán poslanec Miklós, máte slovo.
P. Hrušovský, predseda NR SR: (2003-12-12):
Prosím členov volebnej komisie, aby niekto z členov, najlepšie pán poslanec Galbavý, ktorý je prítomný počas celého hlasovania. Neviem, čo tu robíte, lebo vy ste členom volebnej komisie? (Reakcia poslanca.) Zistite, prosím vás, či ešte sú poslanci, ktorí hlasujú alebo chcú hlasovať. (Reakcie z pléna.) Páni poslanci, vyhlasujem tajné voľby za skončené. Prosím skrutátorov, aby uzavreli volebnú miestnosť, otvorili urnu a začali spočítavať hlasy pre jednotlivých kandidátov. Páni poslanci, vyhlasujem 10-minútovú prestávku, po ktorej nám skrutátori, resp. volebná komisia oznámi výsledky tajnej voľby. (Desaťminútová prestávka.) (Po prestávke.)
Šuca, Peter, poslanec NR SR (2016-06-07):
Ďakujem pekne. Uznesenie k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Robertovi Kaliňákovi. Národná rada Slovenskej republiky žiada ministra financií Slovenskej republiky predložiť Národnej rade Slovenskej republiky informáciu, o koľkých prípadoch od roku 2010 do súčasnosti napísali a pripravili zamestnanci Kriminálneho úradu finančnej správy sťažnosť proti uzneseniu policajta o odmietnutí vo veci, o odmietnutí veci podľa § 197 ods. 1 písm. d) Trestného poriadku, avšak takto pripravená sťažnosť nebola v zákonnej lehote podpísaná a odoslaná orgánom činným v trestnom konaní. Termín do 30 dní. Podpísaný Daniel Lipšic. Vážený pán predseda, dajte o tomto návrhu uznesenia hlasovať.
Danko, Andrej, predseda NR SR (2017-12-21):
Pán poslanec Krajčí. Pripraví sa pán poslanec Kollár.
Jurzyca, Eugen, poslanec NR SR (2014-11-09):
Dobrý deň. Ďakujem pekne za slovo, ktoré teda nakoniec dostávam predsa len. Najprv som sľúbil kolegom technickú poznámku. Stále sa sťažujú na ten online, prenos, takže poprosím odborníkov, ktorí to majú na starosti, aby ho sprevádzkovali. A ešte jednu poznámku si chcem vybaviť k tej diskusii, ktorá... (Prerušenie vystúpenia predsedajúcou.)
P. Paška, predseda NR SR: (2010-03-03):
(Hlasovanie.) 139 prítomných, 85 za, 54 sa zdržalo. Návrh sme schválili. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú a budeme hlasovať.
Blanár, Juraj, podpredseda NR SR (2023-05-25):
Ďakujem, pán spravodajca. Otváram všeobecnú rozpravu v prvom čítaní. Konštatujem, že písomnú prihlášku som neobdržal, dávam teda možnosť prihlásiť sa ústne do rozpravy. Pán poslanec Mihalik ako jediný. Uzatváram možnosť prihlásiť sa do rozpravy. Pán poslanec Mihalik, máte slovo.